Die Boedie Blog: January 2007
Minister van aangewese sake, Adrian Montzinger en sy regter hand, Mej. Candice Brown het die week samesprekings gevoer met George Bush in pogings om hom te oorreed om sy lemoene te vat en sy troepe uit Irak te ontrek.
Posted by Stefan at 7:36 PM 1 comments
Posted by Mila at 3:55 PM 2 comments
Die Roelands het die amptelike landswye vakansiebreek gejoin die Vrydag voor Kersfees. Ons het die pad Noorde toe gevat. Polokwane toe. Hope karre. Sommer baie hope bymekaar. Die indrukkery by die tolhekke was so erg dat toe ek weer sien toe is ek terug in Pretoria na 'n uur se ry. Polokwane, of Pietersburg - Ek het vergeet hoe warm dit daar word. Dankie tog vir die swembad. Luilekker dae is deurgebring in en om die swembad. Jy gaan swem as jy opstaan. Dan eet jy en die etery maak jou warm. Dan swem jy weer. Swem maak mens honger, so dan eet jy weer 'n stukkie. Eet maak jou weer warm. So het dit aangegaan.
'n Bose kringloop waarin ek enige tyd sal verval.
Kersfees is nie rerig my ding nie. Vir Will was dit egter 'n wonderervaring van 'n ander soort. Die ervaring om sy gesig dop te hou as hy sy geskenke oopgemaak het, kan geld nie koop nie. Veral toe hy sy nuwe groot trok oopgemaak het. Die ander geskenke is laat staan en alle aandag is toegespits op die nuwe ryding.
Terug by die huis vir Nuwejaar. Dankie tog 7de Laan het hulle rooi koeldrank, kinderkrans dans, partytjie "skouspel" laat staan vir Nuwejaar. As ek dit nog een keer moes kyk, dan het ek 'n episode van epidermiese proporsies gehad. Dis erger as die Puk Eerstejaarskonsert se swakste deelnemers. Ons het maar soos nat weeshuisbrode by die huis gesit en vuurwerke by die boonste venster uitgekyk.
Soos rum en raisin roomys, Wellington en Coke en McD's Number 1 Medium kom alle goeie dinge ook tot 'n einde. Die vakansiegevoel het die eerste Maandag verdwyn soos die mis op die N4 anderkant Witbank as dit 11 uur die oggend is. Terug by die werk. Same old, same old. Honderde e-mails om te deur te gaan. Die meeste was in elk geval junk. Terug by die deadlines, due dates en tasks om te complete. 2007 is die jaar wat die dinge moet gebeur. Verandering is goed.
Posted by S.W. at 1:34 PM 1 comments
Saterdag die 20 Januarie het ek en Candice se pa die opwarmingswedstryd tussen die Stormers en die Boland gaan kyk. Ek is 'n groot Stormer fan en ek mis nie sommer 'n geleentheid om die manne van die Kaap te gaan ondersteun nie. Wel die hoofwedstryd was veronderstel om 18:00 te begin. Ek en die skoonpa besluit toe ons sal so teen 17:00 se kant daar opdaag aangesien ons 'n "lekker" sitplek wil verseker. Wel tot ons ontnugtering besef ons, toe ons by die veld opdaag, dat die hele Bolandstreek se mense het besluit om te kom rugby kyk. Daar was baie mense. Daar was nie 'n plek vir 'n muis nie. Wat dit nog meer chaoties gemaak het was die feit dat almal dieselfde prys betaal het, so jy kon sit waar jy wil. Om 'n idee te gee van onverwags baie mense daar was: Die koeldrank stalletjies was twee keer leeg verkoop voordat die hoofwedstryd begin het. Die kosstalletjies het ook vroeg al hul deure gesluit. Swak organisasie.
Die stadium was egter nie een wat ontwerp was vir so 'n groot skare nie. Al die ander beter toegeruste stadiums was beset vir opgradering, so dit was die beste wat hul kon doen.
In die einde was dit nogsteeds die moeite werd. Ek moes egter vir 80 minute lank op my twee bene staan. Die wedstryd self was 'n "one way traffic". Die Stormers lyk, soos elke jaar, goed agterlangs, maar hul forwards gaan in die vaste los sukkel. Ek hou maar duim vas.
Dit was ook 'n geleentheid vir my en die aanstaande skoonpa om bietjie te "bond". Hy is nie 'n slegte ou nie. Daar is wel sekere goed wat my krap, maar gelukkig trou ek nie met hom nie. Die aanduiding was darem dat hy dit geniet het. Wel dit was die hoogwatermerk van enige opwinding in my naweek.
(Indien die foto kwaliteit nie goed is nie, vra ek verskoning, het dit met my selfoon geneem!)
Posted by Attie at 7:19 AM 0 comments
Lede van die Boedies gesien saam met Osama in sy nuutste video op BNN.
Posted by Stefan at 8:34 AM 1 comments
Posted by Attie at 1:47 PM 4 comments
Gedurende November het ek Willem Breedt gaan krieket by Nuweland. Willem is 'n vriend wat in dieselfde koshuis was en het ook saam op die Huiskomitee gedien. Willem werk nou in die Kaap. Ons het toe besluit om te gaan kyk hoe Suid Afrika die Indiers 'n krieket les of twee gee. Dit was fantasties. Daar is niks so lekker soos 'n lewendige groot sportgebeurtenis nie. Net jammer jy kan nie elke oomblik daarvan vasvat in video formaat in jou kop nie. Daar gebeur so baie dat jy net nie kan bybly nie. Dit was 'n "shaky" begin deur Suid-Afrika, maar uiteindelik het Justin Kemp ons gered met een van sy beste beurte tot dusver in Groen en Goud.
Dit was baie lekker gewees en Nuweland gaan nog baie van ons sien in die toekoms.
Dit was my eerste keer op Nuweland se krieketstadium as 'n toeskouer. Die bier het nogal lekker gevloei en die tyd asook die krieket skuif so nou en dan op die agtergrond met al die dinge wat rondom jou gebeur.